**FARSKÉ OZNAMY – filiálky NEMČICE ⦁ Farnosti Topoľčany**

**Nedeľa Ježiša Krista – Kráľa neba i zeme**

(20.11.2022 – 27.11.2022)

▪ **Sv. omše počas nastávajúceho týždňa v Nemčiciach, ich časy a úmysly**:

*Streda*: 18.00 h. + Imrich, Mária, Alžbeta a Cecília

*Piatok*: 18.00 h. Za pomoc v chorobe

*Nedeľa*: 09.00 h. + Marta Ďaďanová (1.výročie), Miroslav a syn Miroslav

▪  **Liturgický kalendár týždňa:**

*Pondelok*: Obetovanie preblahoslavenej Panny Márie

*Utorok*:   Sv. Cecílie, panny a mučenice

*Streda*:   Sv. Klimenta I., pápeža a mučeníka

*Štvrtok*:   Sv. Ondreja Dung-Laka, kňaza a spoločníkov, mučeníkov

*Piatok*:   Sv. Kataríny Alexandrijskej, panny a mučenice

*Sobota*:   Preblahoslavenej Panny Márie v sobotu

*Nedeľa*:   Prvá adventná nedeľa

▪ Osobné stretnutie birmovancov bude vo farskom kostole v Topoľčanoch v sobotu 26.11. o 10.30 hod. alebo v utorok 29.11. o 16.00 hod. Pre každého birmovanca je toto stretnutie povinné. Môže si však ľubovoľne vybrať, ktorého stretnutia sa zúčastní.

▪ Mesto Topoľčany a Modlitebná liga blahoslaveného Karola Habsburského organizujú z príležitosti tohtoročného 100. výročia úmrtia bl. Karola I. odbornú prednášku a prezentáciu o tejto historickej osobnosti. Erudovanú prednášku bude mať kňaz Mgr. Stanislav Žlnay. Podujatie sa uskutoční v stredu 23.11.2022 o 16.30 hod. v Galérii Topoľčany. Všetci ste srdečne pozvaní!

▪ V dňoch 24.-26. novembra v čase od 10.00 do 18.00 hod. sa koná potravinová zbierka pod názvom *Tesco-Charita*. V danom obchodnom reťazci možno v tom čase prispením alebo nákupom potravín pomôcť núdznym ľuďom a rodinám, ktorým dané potraviny budú následne prerozdelené. Ďakujeme dobrovoľníkom i študentom za ich pomoc.

▪ Budúcou Prvou adventnou nedeľou sa začína obdobie Adventu a takisto nový liturgický rok. Pri všetkých nedeľných sv. omšiach, na ktoré si donesiete svoje adventné vence, budú na začiatku bohoslužby slávnostne požehnané.

▪ Na budúcu nedeľu 27.11. sa pri všetkých nedeľných bohoslužbách koná tiež jesenná zbierka na Katolícku charitu. Vopred ďakujeme za podporu charitatívnych projektov.

▪ Organizátori Topoľčianskej hudobnej jesene pozývajú na koncert Dámskeho komorného orchestra *Afrodité*, ktorý bude v utorok 22.11.2022 o 18.00 hod. v Evanjelickom kostole v Topoľčanoch.

▪ Streda 23. novembra 2022 je pomenovaná ako *Červená streda*. V tento deň sa pripomína utrpenie ľudí po celom svete kvôli svojmu náboženskému vierovyznaniu.

▪ Na podporu Hospicu Milosrdných sestier v Trenčíne sa dňa 11.12.2022 o 15.00 hod. v Piaristickom kostole v Trenčíne uskutoční koncert La Strada: *Srdce v srdci*.

▪ Nasleduje Pastiersky list Konferencie biskupov Slovenska (*na samostatnom tlačive*).